Ai kishte një trup të madh, i cili i jepte Atij një pamje madhështore. Gjymtyrët e trupit i kishte në raporte të ekuilibruara e krejt të natyrshme. Trupi i Tij kishte një veçori që nuk bënte asnjëherë hije pas vetes. Fytyra i ndriçonte, seç kishte një vezullim të veçantë. Koka e Profetit të Universit ishte jo e vogël, me flokët as të drejta e as me kaçurrela; diçka midis të dyjave, i dallgëzuar… Flokët i zbrisnin deri në mes të veshëve, e nganjëherë i kishte më të gjatë. E zeza e syve ishte plotësisht e zezë, ndërsa e bardha e bardhë dëbore. Goja e të Dërguarit të Allahut (s.a.s.) ishte e madhe, e gjerë aq saç duhet të jetë për t’u cilësuar elegante. Ajo bënte që dhëmbët e përparmë të ishin të dukshëm, të bardhë si kristal dhe të mprehtë. Lëkurën e kishte më se të lëmuar. Krenaria e Njerëzisë kishte një zë kumbues, me një ton aq të ëmbël. All-llahumme Sal-li ala Muhammed.